《诗》云:“瞻彼淇澳,菉竹猗猗。有斐君子,如切如磋,如琢如磨。 瑟兮僴兮,赫兮喧兮。有斐君子,终不可喧兮。”“如切如磋”者,道学也。 “如琢如磨”者,自 修也。“瑟兮僴兮”者,恂傈也。“赫兮喧兮”者,威 仪也。“有斐君子, 终不可喧兮”者,道盛德至 善,民之 不能忘也。《诗》云 :“於戏, 前王不忘!”君子贤其贤而亲 其亲,小人乐其乐而利其利,此以没世不忘也。《康诰》曰:“ 克明德。” 《大甲》曰:“顾諟天之明命。”《帝 典》曰: “克明峻德。”皆自明也。汤之《盘铭》曰:“茍日 新,日日新,又日新。 ”《康诰》曰:“作新民。” 《诗》曰:“周虽旧邦,其命维新。”是故君子无所不用其极。《诗》云:“邦畿千里 ,维民所止。 ”《诗》云: “缗蛮黄鸟,止于丘 隅。” 子曰:“于 止,知其所止,可以人而 不如鸟乎?”《诗》 云:“穆穆文王 ,於缉熙敬止! ”为人君,止于仁;为人臣止于 敬;为人子,止于孝;为人父,止于慈 ; 与国人 交,止于信。子曰:“听讼,吾犹人 也。必也使无讼乎! ”无情者不得尽其辞 ,大畏民 志。此谓知本 ”。